પરિપત્ર પ્રમાણે, “સરકારી પ્રાથમિક શાળામાં પીરસાતા મધ્યાહ્ન ભોજનની ગુણવત્તા ચકાસવા માટે શિક્ષકોએ તે ભોજન માત્ર ચાખવાની જરૂર છે. રિપોર્ટ મળ્યા છે જેમાં ઘણા શિક્ષકો અને આચાર્યોએ મધ્યાહ્ન ભોજન ખાતા હોવાનું સ્વીકાર્યું છે. મધ્યાહ્ન ભોજનની સામગ્રી પ્રતિ વિદ્યાર્થીને ધ્યાનમાં રાખીને નક્કી કરાય છે અને જો શિક્ષકો આ ભોજન ખાઈ જાય તો વિદ્યાર્થીઓને પૂરતા પ્રમાણમાં પીરસી શકાય નહીં. આ ચલાવી લેવામાં નહીં આવે. શિક્ષકોને સૂચિત કરવામાં આવે કે મધ્યાહ્ન ભોજન તેઓ માત્ર ચાખી શકશે ખાઈ નહિ શકે.”